Jurnaliști din Republica Moldova, bursă și specializare alături de specialiști de la Radio Europa Liberă
- Andrei Calin
- 20 mai 2024, 08:18
Jurnaliștii din Republica Moldova, care doresc, se pot înscrie într-un proiect demarat de Radio Europa Liberă. Este vorba despre bursa ce poartă numele fostului președinte al Cehiei, Vaclav Havel.
Oportunitate pentru jurnaliștii din Republica Moldova
Demersul se adresează jurnaliștilor independenți aspiranți, ce sunt originari din Republica Moldova, Ucraina, Georgia, Armenia, Azerbaidjan, Belarus și Rusia. Bursa oferă mentorat participanților, astfel încât aceștia să-și exercite profesia în sprijinul pluralismului și independenței mass-media.
Programul durează șapte luni, timp în care bursierii vor fi echipați cu abilități jurnalistice de ultimă oră și vor fi implicați în dezbateri și discuții editoriale zilnice. Participanții vor petrece șase luni la sediul Radio Europa Liberă din Praga, unde vor beneficia de mentorat și formare alături de jurnaliști din Cehia. Ulterior, bursierii vor petrece o lună la biroul local Radio Europa Liberă.
Principalele componente ale programului sunt următoarele:
# mentorat alături de profesioniști experimentați de la Radio Europa Liberă din Cehia; # formarea și dezvoltarea abilităților jurnalistice pe platforme tradiționale, multimedia și digitale; # participarea la discuțiile editoriale zilnice care informează o presă profesionistă și independentă; # munca independentă la un proiect personal; # înțelegerea misiunii și practicii unei companii media profesionale, libere și independente.
Organizatorii vor asigura o bursă lunară, cazarea, asigurarea medicală și costurile pentru călătoria către și dinspre Praga.
Criterii de eligibilitate
# Bursa acceptă cereri de la jurnaliști din Armenia, Azerbaidjan, Belarus, Georgia, Republica Moldova, Ucraina și Rusia. În cazurile Belarusului și Rusiei, doar jurnaliștii care locuiesc în afara acestor două țări pot aplica. # Candidații ar trebui să aibă minimum doi ani de experiență de lucru în calitate de jurnalist(ă), perioadă în care au produs materiale în limba maternă. # Solicitanții ar trebui să-și ia angajamentul să lucreze în interesul publicului din țara de origine. # Bursierii trebuie să împărtășească misiunea Radio Europa Liberă. # Candidații trebuie să cunoască limba engleză.
Actele necesare pentru înregistrare
# CV-ul și informațiile de contact actuale. Organizatorii solicită să includeți în CV următoarele informații: — numele și prenumele; — adresa de e-mail; — linkul către profilurile pe rețele sociale; — numărul de telefon; — adresa actuală și adresa permanentă; — un istoric de lucru detaliat de la finalizarea educației formale și mediul educațional; — distincții sau premii demne de remarcat; — apartenența actuală sau recentă la grupuri profesionale, politice sau alte grupuri; — orice tip de certificare (și la ce nivel) de competență în limba engleză. # O declarație personală. Declarația personală este o parte importantă a cererii. Va fi citită îndeaproape și luată în considerare în procesul de selecție. Ar trebui să nu depășească 750 de cuvinte. În această declarație, organizatorii solicită să: — descrieți experiența jurnalistică, inclusiv motivele pentru care urmați jurnalismul; — scrieți despre valorile și convingerile care vă ghidează munca, experiențele care v-au influențat și ceea ce sperați să realizați ca jurnalist(ă); — explicați motivele pentru care aplicați la această bursă și ce sperați să obțineți în urma acesteia; — descrieți pe scurt o idee pentru un proiect personal, care va fi finalizat în timpul bursei. # Două scrisori de recomandare. Una dintre scrisori ar trebui să fie de la un actual supervizor sau coleg care practică jurnalismul și vă cunoaște din punct de vedere profesional. Scrisorile ar trebui să descrie calificările, potențialul de creștere, dezvoltarea profesională și motivele care vă fac un (o) candidat(ă) excelent(ă) pentru bursă. # Trei mostre de lucru. Atașați trei mostre de lucru care demonstrează cea mai bună activitate profesională. Două dintre acestea trebuie să fi fost publicate în cursul acestui an. Toate mostrele trebuie să includă data publicării și, dacă nu sunt în limba engleză, trebuie să fie însoțite de o traducere în limba engleză. În cazul materialelor video, este suficient un rezumat în limba engleză. Dacă traducerile nu vă aparțin, trebuie să precizați acest lucru. # O scrisoare către Václav Havel. Această lucrare nu trebuie să depășească 300 de cuvinte.
Toate materialele menționate trebuie depuse în limba engleză. Candidații selectați vor fi contactați pentru a participa la un interviu telefonic, online sau offline, ca parte a procesului de aplicare.
Calendarul programului de burse: # termenul bursei – 1 ianuarie – 30 iunie 2025; # deschiderea cererii – 1 mai 2024; # termenul-limită pentru înscriere – 1 iunie 2024; # rezultatele selecției – 31 iulie 2024.
Formularul pentru înregistrare îl puteți accesa aici.
sursa: diez.md